
                     Spesifikasies:                                                                                                   

                                                                                                                       

Wat is geloof? Wat word daarmee bedoel? ’n Mens kan onderskei tussen die daad van geloof en die inhoud van geloof. In Wat kan ek glo? fokus Adrio König op die inhoud van geloof, dit wat mense glo en nie hoe mense glo nie.

In Wat kan ek glo? verduidelik König wat ons glo, maar ook wat ons nie glo nie. Daarby moet elke Christen ook ’n diepgrondige kennis én verstaan van die Bybel hê. Want daarsonder kan jy nie groei in jou geloof nie, kan jy nie vasstaan teen die aanslae van die Bose nie. Die boek werp meer lig op sake soos erfsonde, die wegraping, die Drie-eenheid, Jesus, die skepping, sonde, genade, die doop en die Heilige 

Gees, om maar enkeles te noem. En sentraal tot hierdie oorsig oor geloof staan die vaste wete van God se liefde vir sy kinders – dit is die goue draad wat van die Ou-Testamentiese tyd deurgedra word tot die verlossingsverhaal van Christus in die Nuwe Testament, en tot vandag toe.

Wat kan ek glo? sal vir lesers ’n grondige oorsig van die Christelike geloof gee.

Kort kopie


In Wat kan ek glo? verduidelik Adrio König wat ons glo, maar ook wat ons nie glo nie. Daarby moet elke Christen ook ’n diepgrondige kennis én verstaan van die Bybel hê. Want daarsonder kan jy nie groei in jou geloof nie, kan jy nie vasstaan teen die aanslae van die Bose nie.

Oor die outeur


Adrio König is sedert 1966 by Unisa waar hy nog steeds verantwoordelikheid vir nagraadse navorsing aanvaar. Onder sy leiding is die grootste departement van Sistematiese Teologie en Etiek ontwikkel met dosente uit talle kerklike tradisies. Dit het by homself 'n merkwaardige openheid vir ander standpunte ontwikkel, maar ook die oortuiging dat daar grense vir ons geloof is. Sy grootste belangstelling is die Bybel self, en veral die vraag of daar nie dalk meer in die Bybel staan as dit wat ons glo nie. In elke boek probeer hy ons geloof uit die volheid van die Bybel verryk.  
Unieke verkooppunte

· Bekende en gerespekteerde skrywer.

Ander boeke deur die outeur

· Wie is Jesus? (Bybelstudie)

· Die groot geloofswoordeboek (Teologie/Naslaan)
· ’n Perspektief op Openbaring (Geestelike verryking/Algemeen)

’n Grondige oorsig 


van die Christelike geloof.














